**НАРОДНО ЧИТАЛИЩЕ „ВЪЗРОЖДЕНИЕ-1870“**

**гр. Варна, ул. „Славянска“ 28**

**ОТЧЕТ ЗА ДЕЙНОСТТА НА НАРОДНО ЧИТАЛИЩЕ „ВЪЗРОЖДЕНИЕ-1870“ ПРЕЗ 2023 ГОДИНА**

Ръководството на читалището кандидатства и спечели проект от Фонд култура при Община Варна за Национален фестивал на изкуствата – театър, музика, танц "Приказка за теб" в сътрудничество с НУИ "Добри Христов" и "Младеждки дом-Варна". Всяка година този фестивал привлича много участници от цялата страна. Той бе проведен през месец октомври 2023 г. Като част от него са срещите на ръководители на формации с членове на журито, където се дебатират различни проблеми и предизвикателства в сферата. Тези срещи станаха традиционни и ежегодно се провеждат като част от фестивала. Те дават възможност за обмяна на опит и информация и спомагат за повишаване уменията и качеството в работата на самите ръководители.

Дейността на Клуб „Приятели на книгата“ продължи и през 2023 година. Неговата дейност е насочена предимно към най-младите ни читатели. Голяма част от новозакупената литература е свързана с техните интереси и потребности. През летните месеци четенето на любими книги в намиращата се в непосредствена близост до читалището Морска градина е една от интересните инициативи на Клуба. Традиционно там отново се проведоха конкурс за рисунки на любим приказен герой, за прекрасната българска природа и нейното опазване. През учебната година в рамките на Клуба подпомагаме децата в обучението по литература и български език.

Целта на Клуб „Приятели на книгата“ е да се засили интереса на младия читател към четенето и доколкото може да се замени „мишката“ с книжка.

Читалищната библиотека разполага с около 17 482 тома книги. Решението на ръководството е тя да се обогатява ежегодно с нови стойностни издания. Инициативата за достигане на книги до домовете на възрастните ни читатели се приема с интерес. Те се посещават в домовете им, където връщат прочетените книги и получават нови. Това е голямо улеснение за тях. През изминалата година инициативата се разшири и обхвана по-голям брой читатели.

Мариана Александрова ………………………..

Секретар на НЧ „ВЪЗРОЖДЕНИЕ-1870“